Stay (Anna Odobescu-sang)

«Stay» (norsk oversettelse: bli) er en popsang fra 2019 som fremføres av den moldovske sangeren Anna Odobescu. Sangen vant den moldovske sangkonkurransen O melodie pentru Europa 2019 og var Moldovas bidrag til Eurovision Song Contest 2019 i Tel Aviv i Israel.

Bakgrunn 
Sangen er skrevet av et låtskriverteam bestående av tysk-greske Georgios Kalpakidis, danskene Thomas og Jeppe Reil og svenske Maria Broberg. Sangen ble sendt inn til den moldovske konkurransen O melodie pentru Europa på tv-kanalen Moldova 1 i mars 2019. Sangen ble fremført av Anna Odobescu og vant konkurransen. Gjennom seieren blir den Moldovas bidrag i Eurovision Song Contest 2019.

I januar 2019 ble Moldova trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Moldova har startnummer 3. «Stay»  ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.

Sporliste

Referanser 

 
 
 
 

Sanger fra 2019
Bidrag til Eurovision Song Contest 2019
Moldovsk kultur